b'\n_START_ARTICLE_\nT-40 (traktorius)\n_START_PARAGRAPH_\nT-40\xc2\xa0\xe2\x80\x93 ratini\xc5\xb3 traktori\xc5\xb3 mark\xc4\x97, 1961\xe2\x80\x931995\xc2\xa0m. gaminta Rusijoje, Lipecko traktori\xc5\xb3 gamykloje (LTZ). Traktorius skirtas lengv\xc5\xb3 dirv\xc5\xb3 arimui, gr\xc5\xabdini\xc5\xb3 kult\xc5\xabr\xc5\xb3 apdirbimui, sniego valymui, transportavimui. Traktoriuje sumontotas keturi\xc5\xb3 cilindr\xc5\xb3, keturtaktis, oru au\xc5\xa1inamas dyzelinis variklis D-37 ar D-144, gamintas Vladimiro traktori\xc5\xb3 gamykloje. D-37 variklio galia 37 AG, o D-144\xc2\xa0\xe2\x80\x93 50 AG. Variklis u\xc5\xbekuriamas elektrostarteriu arba paleid\xc5\xbeiamuoju benzininiu varikliu PD8. Transmisija mechanin\xc4\x97.'